F.W. DE KLERK: EK HET ‘N SIRIË IN SUID AFRIKA AFGEWEER. ...?? - Afrikanervolksparty
F.W. DE KLERK: EK HET ‘N SIRIË IN SUID AFRIKA AFGEWEER. ...??
Gepubliseer op 30 Junie 2020 | Geskryf deur Danie Varkevisser | | | Trefslae: 71
Die AVP sê: “...’n “Sirië afgeweer” en ‘n goddelose satans utopia geskep waarin die eerste fisiese satanskerk nou offisieël totstand gekom het!
In ‘n onderhoud met die BBC nadat die EFF in die parlement beswaar aangeteken het oor de Klerk se aanwesigheid, daar hy bloed aan sy hande het, het de Klerk verklaar dat hy geen gewetenswroeging het oor wat hy in Suid Afrika bewerk het nie. Hy beweer dat hy en sy regering ‘n burgeroorlog en die feit dat Suid Afrika soos Sirië sou gelyk het, afgeweer het.
De Klerk weerhou hom daarvan om te erken dat die toestand waarin hy ons volk gedompel het, ons in ‘n sin, weerloos gelaat het. Hy erken ook nie dat hy derduisende blanke Afrikaners se bloed aan sy hande het en ons nie die geleentheid gegun het om onsself teen gewelddadige gewapende aanvalle te verweer nie. Dat ons in teendeel ontwapen word terwyl die kommunistiese terroriste met selfs aanvalsgewere toegerus is, sonder enige ingryp van die onwettige regime.
Verder verswyg de Klerk die verval, korrupsie, moorde op blankes, ekonomiese ineenstorting en vernietiging van infrastruktuur wat sy onbesonne optrede tot gevolg gehad het. Hy verswyg ook dat alles wat hierbo na verwys word, hy gewaarsku was dat dit die gevolge van sy waansinnige eksperiment sou wees! Dat hy dit self in 1973 voorspel het toe hy nog vir homself kon dink!
Om nou die verkeerde pad waarna hy in die onderhoud verwys het, op die Zumabewind se skouers te plaas, is gelyk daaraan om die laaste openbare geleentheid wat hom gebied word om sy foute te erken en te bely, terwyl die skerwe van die “ou Suid Afrika” sigbaar in stof en as rondom hom lê, onbenut te laat. Daarmee saam ook sy selfrespek en aansien onder sy volksgenote finaal in die grond te trap.
Laat die waarskuwing van dr. Verwoerd aan Harold MacMillan, na sy “Winds of Change” toespraak weer in jou en mense wat soos jy, mnr. de Klerk dink, se ore weerklink! Die beleidsbeginsel van Afsonderlike Ontwikkeling wat volgens MacMilan wêreldvrede sou bedreig indien ons dit nie verander nie, het dr. Verwoerd só beantwoord: “... maar wanneer ons by ‘n geleentheid soos die huidige, waar ons heeltemal openhartig is, krities daarna kyk, sien ons, anders as u, dat daardie beleidsrigtings groot gevare kan inhou. Juis die doel wat u beoog, kan deur hulle verydel word.”(Aldus dr. Verwoerd aan MacMillan)
Nie Zuma nie, mnr. De Klerk, maar die afwyking van beproefde beginsels land jou en saam met jou, ons Afrikaners op die verkeerde pad. Dr Verwoerd het voorts verklaar: “As ons in Suid-Afrika ‘n beleid van integrasie sou aanvaar, dan sou ek sê dat nieteenstaande alle tierlantyne wat jy daaraan heg op grond waarvan jy belowe dat die blanke vir afsienbare tyd nog sal bly heers, sal die blanke hom op die ou end nie kan handhaaf nie. Die blanke sal hom nie kan handhaaf onder enige beleid van integrasie nie” Dit is die voorwaarde vir voortbestaan! Hy het bv. verwys na die maatskaplike terrein van kerke en skole en hoe die blanke daar en op elke ander terrein, uiteindelik verdring sal word. As jy. Mnr. De Klerk, en almal wat soos jy dink en redeneer eerlik met julleself wil wees, kan u met stelligheid nog sê dat dr. Verwoerd verkeerd was en die ou Sappe en “nuwe” DA’s se beleid wat julle oorgeneem en toegepas het, reg was?
By Lethu Nxumalo Time of article published Jun 28, 2020